พลาดร้านอร่อยๆแบบนี้ไปได้ไง ... Sha Raku Japenese Restaurant & Sake Bar สุขุมวิท 23 เข้าได้ทั้งปากซอย และ ทะลุได้อีกหลายซอยครับ ...

  ตัวร้านนำบ้านมาแต่งตกเป็นร้าน ( อารมณ์คล้ายๆร้าน in the mood for love ) อาจไม่สวยเท่า แต่ร้านนี้ได้อารมณ์บรรยากาศญี่ปุ่นดีเลยครับ ทั้งบรรยากาศ ลูกค้าที่ส่วนมากเป็นชาวญี่ปุ่น อาหารญี่ปุ่นร้านไหน ถ้าชาวญี่ปุ่นเข้ากันเยอะๆให้คิดไว้เลยครับ ร้านนั้นมีคุณภาพแน่นอน และร้านนี้ก็ไม่ทำให้ผิดเลยครับ ????????

 ร้านนี้มีโซน garden ด้วย บรรยากาศน่านั่งดื่มมากๆชิลจริงๆครับ พนักงานบอกมีร้านเบเกอรี่ด้วย แต่ผมไม่ได้เดินไปดู และยังสามารถสั่งอาหารไปนั่งกินด้วยกันได้ ( แต่แยกบิล )

 มาดูในร้านกันต่อเลยครับ ร้านมี 2ชั้น แต่ผมไม่ได้ขึ้นชั้น 2 ครับ เจอที่นั่งข้างล่างถูกใจพอดีเลยไม่ได้ขึ้นไปถ่ายรูปเลย

  พนักงานที่นี้เรียกว่าบริการดี กันตั้งแต่ตอนรับเข้าร้านเลยครับ ยิ้มแย้มพูดเพราะดีมาก ( ก็ร้านญี่ปุ่นนี้เนอะ เจ้าของร้านเป็นชาวญี่ปุ่นด้วยครับ การบริการเลยค่อนข้างดีตามแบบฉบับ) ????????????

- Dragon Roll ( 390฿ )
รสชาติต้องบอกเลยครับอร่อยมากๆ ชิ้นใหญ่ปลาไหลย่างมาเนื้อกำลังชุ่มช่ำดี  ตรงกลางมีกุ้งเทปุระตัวใหญ่ กรอบอร่อย ข้าวอัดมาได้แน่นสวยมากๆครับ จานนี้ประทับใจเลย ????????????
  
 - ข้าวอัดซูชิหน้าปลาซาบะดอง ( 280฿ )
ต้องยอมรับเลยครับ ร้านนี้เค้าทำ Roll ได้สวยสุดยอด ดูจากรูปนะครับ ข้าวอัดแน่น ไม่แตก สวยจริงๆ แถมรสชาติอร่อยมากๆครับ ปลาซาบะดองมารสชาติดีมากๆ ไม่เละ เนื้อดี มีใบโอบะ เพิ่มรสชาติให้จานนี้อร่อยขึ้น สุดยอดครับ ????????????
 
 ราคาน้ำชาค่อนข้างแพงเลยครับ แก้วล่ะ 60฿ แต่รีฟิลเติมได้ตลอด พนักงานนี้เติมให้บ่อย จนยกเหยือกมาให้เลย ????????????

  ที่จอดรถ จอดได้น่าจะ 5-6 คัน แต่ลูกค้าส่วนใหญ่เป็นคนญี่ปุ่นแถวๆนั้น ... ทางร้านมีห้องส่วนตัวด้วยครับ แต่ดูแล้วห้องไม่ใหญ่เท่าไร

  ใครชอบสาเกนี้ร้านนี้มีให้เลือกเพียบ????